REGLAMENT INTERN DE LA FACULTAT DE CIÈNCIES DE LA SALUT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1834)
  + [Valencià](/va/acuerdo/1834)






Selector de idioma

Leer

* [Español](/es/acuerdo/1834)
* [Valencià](/va/acuerdo/1834)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT INTERN DE LA FACULTAT DE CIÈNCIES DE LA SALUT[Butlletí Oficial Universitat d'Alacant](/ca/Publicacion)
================================================================================================================

Secretaria General

Butlletí Oficial Universitat d'Alacant





REGLAMENT INTERN DE LA FACULTAT DE CIÈNCIES DE LA SALUT

Data d'aprovació
:   29/07/2011

Data de publicació
:   01/08/2011

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=1834.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1834)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1834)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT INTERN DE LA FACULTAT DE CIÈNCIES DE LA SALUT&url=https://www.boua.ua.es/va/acuerdo/1834)

**Títol:** REGLAMENT INTERN DE LA FACULTAT DE CIÈNCIES DE LA SALUT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** divendres, 29 de juliol de 2011

REGLAMENT INTERN DE LA FACULTAT DE CIÈNCIES DE LA SALUT

EXPOSICIÓ DE MOTIUS

L’Estatut vigent estableix, en l’article 58 a), que correspon al Consell de Govern aprovar els reglaments de les diverses escoles o facultats. Així mateix, l’Estatut preveu expressament l’existència dels següents reglaments de les escoles o facultats com a mínim: reglament intern del centre, l’elaboració del qual correspon expressament a la junta de facultat (article 81 g); reglament intern del claustre de la facultat, respecte al qual l’Estatut no determina per qui ha de ser elaborat, i reglament de règim intern de la delegació d’alumnes, que ha de regular-ne les funcions, la composició i el  funcionament i que ha de ser aprovat per la junta de centre corresponent, a proposta de la delegació d’alumnes (article 178.2).

Aquest reglament, integra els dos primers (reglament intern de la facultat i el reglament intern del claustre de la facultat), en tant que regulen els aspectes orgànics i de funcionament de la facultat i dels seus òrgans de govern. Cal destacar-ne l’àmplia potestat reglamentària que l’article 11.2 de l’Estatut de la Universitat reconeix als diversos centres. Davant de la disjuntiva de presentar dos textos articulats separats, entenem que el Reglament de Règim Intern ha de regular els dos òrgans de representació del centre: el Claustre i la Junta de Facultat, amb l’aprovació prèvia de la Junta, la ratificació del Claustre i l’aprovació final del Consell de Govern.

Així mateix, i atès del caràcter detallat i exhaustiu amb què en alguns casos l’Estatut i el Reglament Electoral de la Universitat regulen determinades matèries, hi ha dues possibilitats per a redactar el nostre reglament intern: fer contínues remissions a l’Estatut, limitant-nos a regular aquells aspectes que no preveu, o integrar les normes bàsiques de l’Estatut i les normes derivades, corresponents als òrgans de la Facultat, amb el desenvolupament i addició que permeten. Aquesta última ha estat l’opció del Reglament.

El Reglament s’estructura en un títol preliminar, quatre títols, tres transitòries, una derogatòria i una final. El títol preliminar es refereix a la natura, composició i competències del centre; el títol I als òrgans de govern i representació de la Facultat; el títol II a la Delegació d’Alumnes; el títol III al règim econòmic i financer i el títol IV a la reforma del Reglament.

La Facultat de Ciències de la Salut i els òrgans que la integren s’organitzaran i regiran d’acord amb el que disposa aquest Reglament, els estatuts de la Universitat d’Alacant i la normativa autonòmica i estatal aplicable.

* TÍTOL PRELIMINAR: DE LA FACULTAT DE CIÈNCIES DE LA SALUT
* TÍTOL I: GOVERN I REPRESENTACIÓ DE LA FACULTAT DE CIÈNCIES DE LA SALUT.
* TÍTOL II: DELEGACIÓ D’ALUMNES
* TÍTOL III: RÈGIM ECONÒMIC I FINANCER
* TÍTOL IV: REFORMA DEL REGLAMENT
* DISPOSICIONS TRANSITÒRIES
* DISPOSICIÓ DEROGATÒRIA
* DISPOSICIÓ FINAL

Article 1. Natura

La Facultat de Ciències de la Salut és el centre encarregat d’organitzar els ensenyaments i els processos acadèmics, administratius i de gestió per a obtenir titulacions oficials i vàlids en tot el territori nacional adscrites a aquesta, a més d’aquelles altres funcions establides en l’Estatut de la Universitat i la resta de normes aplicables.

La Facultat de Ciències de la Salut constitueix també una de les unitats de representació a través de la qual es trien els membres dels òrgans col·legiats generals de la Universitat, llevat de les excepcions que estableix l’Estatut de la Universitat d’Alacant.

Article 2. Competències

Corresponen a la Facultat de Ciències de la Salut les competències següents:

a) Elaborar i coordinar els plans d’estudi de les diverses titulacions adscrites a aquesta, així com el seu seguiment i revisió.

b) Proposar la implantació de nous ensenyaments i titulacions en les àrees del saber del seu àmbit.

c) Potenciar el coneixement i ús de la llengua pròpia de la Comunitat Valenciana, valencià segons l’Estatut d’Autonomia[1], atenent a la seua consolidació i plena normalització en tota la vida universitària.

d) Promoure i desenvolupar processos de qualitat en la docència i participar en l’avaluació de les activitats del personal docent i d’administració i serveis adscrit al centre.

e) Organitzar i coordinar els serveis i instal·lacions necessaris per a l’exercici de l’activitat docent i acadèmica dels ensenyaments i titulacions vinculats al centre.

f) Supervisar el funcionament general dels ensenyaments i el compliment de les obligacions docents del professorat.

g) Promoure i organitzar activitats d’extensió universitària.

h) Fer les matriculacions, expedients, trasllats i certificats acadèmics de l’alumnat, a més de les propostes de convalidació i la resta d’actuacions semblants de gestió acadèmica.

i) Organitzar i fer les proves de selecció d’alumnat si, d’acord amb la normativa en vigor, escau.

j) Organitzar i proposar la seua plantilla de personal d’administració i serveis, en els termes de la programació pròpia de la Universitat.

k) Administrar els seus pressupostos i gestionar els mitjans materials, d’acord amb la planificació econòmica i comptable de la Universitat.

l) Impulsar la col·laboració amb entitats públiques i privades en les finalitats que li són pròpies.

m) Cooperar amb els altres òrgans de la Universitat en la realització de les seues funcions.

n) Qualsevol altra funció assignada per les lleis, l’Estatut de la Universitat d’Alacant i la resta de normes aplicables.

Article 3. Composició

Pertanyen a la Facultat de Ciències de la Salut:

a) El personal docent i investigador adscrit a aquest centre.

b) Els becaris i becàries d’investigació adscrits a aquest centre.

c) L’alumnat matriculat en les titulacions adscrites a aquest centre.

d) El personal d’administració i serveis adscrit a aquest centre.

TÍTOL I: GOVERN I REPRESENTACIÓ DE LA FACULTAT DE CIÈNCIES DE LA SALUT

Article 4. Òrgans de govern i representació

Els òrgans de govern i representació de la Facultat de Ciències de la Salut són el claustre de facultat i la junta de facultat, el degà o degana, els vicedegans i vicedeganes i el secretari o secretària.

Article 5. Representació en el claustre de facultat i exercici de càrrecs unipersonals

1. L’elecció dels representants dels diversos sectors de la comunitat universitària en el claustre de facultat es realitzarà mitjançant sufragi universal, lliure, igual, directe i secret, d’acord amb les normes electorals establides en l’Estatut de la UA.

2. Per a exercir càrrecs unipersonals és indispensable la dedicació a temps complet a la Universitat d’Alacant, sense que en cap cas puguen exercir-se simultàniament dos o més càrrecs d’aquesta naturalesa.

Article 6. Electors i elegibles i procediment electoral

1. Les diferents eleccions previstes en aquest reglament es duran a terme necessàriament dins del període lectiu, sense que puguen coincidir amb els terminis de convocatòria d’exàmens ordinaris.

2. Tindran la condició d’electors i elegibles els membres de la comunitat universitària que integren la Facultat de Ciències de la Salut i que, en l’àmbit respectiu, estiguen en servei actiu i efectiu o matriculats per la modalitat de matrícula ordinària. El secretari o secretària de la facultat, fent ús de les seues atribucions, ha de mantenir actualitzat el cens de membres de la comunitat universitària que componen la Facultat de Ciències de la Salut, per a posar-lo a disposició de la junta electoral de la facultat.

3. El dret de sufragi actiu i passiu només podrà exercir-se en un dels cossos i circumscripcions electorals que en els respectius àmbits s’estableix.

4. El dret de sufragi passiu requereix, necessàriament, que l’elector presente, en el termini establit, la seua candidatura a través del Registre de la Universitat, que tindrà en tot cas caràcter individual, i siga proclamat definitivament per la junta electoral de la Facultat de Ciències de la Salut.

5. Amb la finalitat prevista en l’apartat anterior, l’alumnat ha d’estar matriculat per la modalitat de matrícula ordinària, en el curs acadèmic en què es convoquen eleccions i en un dels títols universitaris de caràcter oficial i validesa a tot el territori nacional o en títols propis de grau adscrits a la Facultat de Ciències de la Salut.

6. Només amb la finalitat de participar en les distintes eleccions, el personal de la Universitat adscrit a la Facultat de Ciències de la Salut que tinga una relació temporal o d’interinitat estarà equiparat al corresponent cos o col·lectiu.

7. El vot és personal i indelegable en totes les eleccions, no s’admet en cap cas el vot per correu. El vot anticipat només estarà autoritzat en aquells casos que determine aquest reglament.

8. En les eleccions al claustre de facultat i junta de facultat, cada elector només podrà atorgar el seu vot a un nombre de candidats igual o inferior al 70 % dels representants que corresponga triar en el seu col·lectiu i circumscripció, tret d’aquells supòsits en què únicament haja de triar-se un representant.

9. Els processos electorals al claustre de facultat i a degà o degana quedaran regulats en aquest reglament i en el reglament electoral de la Facultat de Ciències de la Salut. En aquest últim s’establiran:

a) Les normes i els terminis per a la presentació, proclamació provisional, període de reclamacions i proclamació definitiva de candidatures.

b) Les disposicions generals referides a la campanya electoral.

c) Les disposicions generals referides a la votació i regulació del vot anticipat.

d) Les normes i els terminis per a la proclamació provisional, període de reclamacions i proclamació definitiva de candidats electes.

e) Les normes referides a l’arxiu i custòdia de la documentació electoral.

Article 7. Competències de la junta electoral de la Facultat de Ciències de la Salut.

1. La junta electoral de la Facultat de Ciències de la Salut intervindrà en els processos electorals del Claustre de Facultat i degà o degana i, d’acord amb això, tindrà les següents funcions bàsiques:

a) Publicar el cens d’electors, i determinar si escau els representants que correspon triar en cada col·lectiu o circumscripció, i aprovar el cens electoral definitiu.

b) Proclamar les candidatures.

c) Vetlar pel procés d’elecció dels integrants de les meses electorals i la seua constitució.

d) Aprovar els models d’actes i documents necessaris per al conjunt del procés electoral.

e) Autoritzar la publicitat electoral.

f) Proclamar els candidats electes i expedir les credencials acreditatives.

g) Resoldre les reclamacions quant al desenvolupament del procés electoral.

h) Interpretar i aplicar el reglament electoral de la Facultat de Ciències de la Salut, la normativa electoral de la Universitat d’Alacant i qualsevol altra que se’n derive que siga procedent per a l’adequat desenvolupament dels procediments electorals.

2. Les resolucions de la junta electoral de la Facultat de Ciències de la Salut podran ser recorregudes davant de la junta electoral de la Universitat d’Alacant.

3. La junta electoral de la Facultat de Ciències de la Salut disposarà dels mitjans materials necessaris per al compliment de les seues funcions i estarà assistida per un tècnic del Servei Jurídic de la Universitat i un tècnic lingüístic.

Article 8. Composició de la junta electoral de la Facultat de Ciències de la Salut

1. La junta electoral de la Facultat de Ciències de la Salut estarà composta per:

a) Dos membres a temps complet del professorat pertanyent als cossos docents universitaris.

b) Dos estudiants.

c) Dos membres a temps complet del personal d’administració i serveis.

2. Els components, titulars i suplents, de la junta electoral de Facultat de Ciències de la Salut seran designats mitjançant sorteig públic, convocat amb aquesta finalitat pel degà o degana, i seran renovats cada quatre anys. La seua renovació tindrà lloc, en tot cas, amb anterioritat a l’obertura del procés d’elecció ordinària de nou claustre de centre.

3. Actuarà de president el professor de major categoria entre els designats i, entre aquests, el de major antiguitat en el grau, i de secretari o secretària actuarà el membre que la junta designe.

Article 9. Meses electorals

1. Les meses electorals estaran compostes per tres membres de la comunitat universitària designats per sorteig d’entre els que no concórreguen com a candidats a les corresponents eleccions i no siguen membres de la junta electoral de la Universitat d’Alacant o de la junta electoral de la Facultat de Ciències de la Salut.

2. El sorteig dels tres membres, titulars i suplents s’efectuarà tenint en compte els següents col·lectius:

a) Un d’entre els funcionaris dels cossos docents universitaris, que actuarà com a president de la mesa.

b) Un d’entre els estudiants.

c) Un d’entre el personal d’administració i serveis, que actuarà com a secretari o secretària.

3. Acabada una votació, les meses electorals procediran immediatament i en sessió pública a l’escrutini i alçaran l’acta dels resultats. Aquesta acta, firmada per tots els membres de la mesa, ha de lliurar-se a la junta electoral de la facultat.

Article 10. Situacions del degà o degana

1. En cas d’absència, malaltia o cessament per concurrència a reelecció per al mateix càrrec, assumirà interinament les funcions del degà o degana, el vicedegà o vicedegana que establisca aquest reglament. Aquesta situació no podrà durar més de sis mesos.

2. En els altres supòsits de cessament, el degà o degana romandrà interinament en les seues funcions fins al nomenament del substitut.

Article 11. Cessament dels membres del claustre i de la junta de facultat.

Cessaran els membres del claustre i de la junta de facultat a petició pròpia, quan concloga el període de mandat o quan deixen d’estar adscrits a la Facultat de Ciències de la Salut o deixen de pertànyer al col·lectiu pel qual van ser triats.

Article 12. Cessament dels vicedegans i vicedeganes i del secretari o secretària de la Facultat de Ciències de la Salut

Cessaran els vicedegans i vicedeganes i el secretari o secretària de la Facultat de Ciències de la Salut, a petició pròpia, per decisió del degà o degana o quan concloga el seu mandat.

Secció primera

Del claustre de facultat

Article 13. Natura i funcions

El claustre de la Facultat de Ciències de la Salut és l’òrgan encarregat de triar, i remoure si escau, el o la degà o degana, a més de triar, d’entre els seus integrants, representants en la corresponent junta de centre.

Article 14. Composició, elecció i renovació

1. El claustre de facultat estarà compost per:

a) El degà o degana, que serà el seu president o presidenta.

b) El secretari o secretària del centre, que ho serà del claustre.

c) Tot el professorat doctor dels cossos docents universitaris adscrit al centre que es trobe en servei actiu i efectiu, que constituirà el 51 % del claustre.

d) Una representació del professorat funcionari no doctor, contractats doctors i professors col·laboradors, triats per i entre ells, que en constituirà el 8 %.

e) Una representació dels ajudants, ajudants doctors, becaris i personal investigador, triats per i entre ells, que constituirà el 2 %.

f) Una representació dels associats, emèrits i visitants, triats per i entre ells, que en constituirà l’1 %.

g) Una representació dels estudiants matriculats al centre, triats per i entre ells, que en constituirà el 26 %.

h) Una representació del personal d’administració i serveis, triats per i entre ells, que en constituirà el 12 %.

2. El claustre de facultat, en la seua part electiva, es renovarà cada quatre anys, a excepció de la representació dels estudiants que es renovarà cada dos anys.

3. Les vacants que es produïsquen es cobriran pel candidat més votat que no haguera sigut triat de la llista del col·lectiu corresponent, sempre que reunisca els requisits per a ser membre del claustre. Quan hi haja impossibilitat de cobrir les vacants a través d’aquest sistema, el degà o director procedirà a la convocatòria de les oportunes eleccions parcials.

En qualsevol cas el mandat d’aquests representants conclourà amb el del col·lectiu de què es tracte.

4. Les eleccions al claustre de centre es duran a terme de conformitat amb aquest reglament de règim intern i amb reglament intern del claustre de centre, que desenvoluparà i completarà els aspectes no previstos.

5. El claustre de facultat, amb una antelació mínima d’un mes a la data d’expiració del mandat de la renovació de què es tracte, farà pública la convocatòria d’eleccions i fixarà la data de celebració i el termini de presentació de candidatures.

6. Seran inelegibles el defensor universitari i els membres que formen part de la junta electoral del centre.

7. La junta electoral de facultat s’encarregarà de la supervisió i ordenació del procés electoral, d’acord amb les competències que li atribueix l’Estatut.

15. Organització i funcionament

1. La convocatòria del claustre de facultat correspondrà al degà o degana, a través del secretari o secretària, i haurà de notificar-se assegurant la recepció per part dels membres amb una antelació mínima de quaranta-vuit hores, excepte els casos d’urgència. La notificació es realitzarà per correu electrònic a l’adreça de correu assignada per la Universitat d’Alacant a tots els membres de la comunitat universitària.

2. La convocatòria ha de contenir l’ordre del dia de la sessió i la informació sobre els temes ha d’estar a disposició dels membres al deganat en el mateix termini.

3. L’orde del dia serà fixat pel degà o degana (degà o degana, tenint en compte, si escau, les peticions dels altres membres formulades amb la suficient antelació. El degà o degana inclourà obligatòriament en l’ordre del dia els temes que li hagen sigut presentats per escrit, amb una antelació de quaranta-vuit hores a la data de la convocatòria, per un mínim del 10 % dels membres de l’òrgan.

4. El degà o degana, quan ho requerisquen els assumptes a tractar, podrà invitar persones no pertanyents al claustre de facultat, amb veu i sense vot.

5. El claustre de facultat es considerarà vàlidament constituït quan assistisquen a la sessió la mitat més un dels seus membres, en primera convocatòria, o un terç dels seus membres, en segona convocatòria, mitja hora després. Per al còmput del quòrum, les fraccions iguals o superiors a 0,50 es corregeixen per excés i, les inferiors, per defecte.

6. En tot cas, per a la vàlida constitució de l’òrgan es requerirà la presència del degà o degana i del secretari o secretària, o, si escau, dels que els substituïsquen.

7. Excepte en aquells casos en què l’Estatut de la Universitat o aquest reglament prevegen una altra majoria, els acords seran adoptats per la majoria simple dels assistents a la sessió. El vot del degà o degana serà diriment en cas d’empat.

8. Excepte previsió expressa en contra de l’Estatut de la Universitat, les referències al règim d’acords es computaran tenint en compte el nombre de membres que en cada moment integren el claustre de facultat.

9. No podrà ser objecte de deliberació o acord cap assumpte que no figure en l’ordre del dia de la sessió, llevat que hi estiguen presents tots els membres de l’òrgan col·legiat i siga declarada la urgència de l’assumpte pel vot favorable de la majoria absoluta.

10. Les votacions es realitzaran a mà alçada. No obstant això, la votació serà secreta quan es tracte d’elecció de persones o quan ho sol·licite una cinquena part, almenys, dels assistents.

11. De cada sessió s’ha d’alçar l’acta que contindrà, com a mínim, la relació d’assistents, l’ordre del dia de la reunió, les circumstàncies del lloc i temps en què s’ha celebrat, els punts principals de les deliberacions i el contingut dels acords adoptats.

12. Les actes seran firmades pel secretari o secretària amb el vistiplau del degà o degana i s’aprovaran en la mateixa sessió, si estar previst en l’orde del dia, o en la següent.

13. El secretari o secretària podrà expedir certificació dels acords adoptats sense perjudici de la ulterior aprovació de l’acta, fent constar expressament aquesta circumstància.

14. Excepte en aquells casos expressament previstos, qualsevol membre del claustre de facultat podrà delegar el seu dret de vot en un altre membre.

15. La delegació de vot haurà de constar per escrit i notificar-se al degà o degana en el moment de la constitució de la sessió.

16. Per a establir el quòrum per a la vàlida constitució del claustre de facultat, així com les majories per a l’adopció d’acords, es considerarà present el membre que haja exercit la delegació i s’atorgarà eficàcia al vot que per ell emeta, si escau, el membre delegat.

Secció Segona

De la junta de facultat

Article 16. Naturalesa i funcions

La junta de la Facultat de Ciències de la Salut és l’òrgan de govern del centre a què correspon adoptar les decisions bàsiques que afecten l’activitat docent i administrativa de la facultat, a més de les decisions normatives internes que no siguen competència d’altres òrgans universitaris.

Article 17. Composició, elecció i renovació

1. La junta de facultat estarà composta pels membres següents:

a) Membres nats:

-El degà o degana, que la presidirà.

-El secretari o secretària del centre, que ho serà també de la junta.

-Els directors i directores dels departaments adscrits al centre.

-El delegat o delegada dels estudiants.

-El membre del PAS responsable directe de l’administració del centre.

b) 10 membres designats pel degà o degana entre aquells que pertanyen a la Facultat de Ciències de la Salut, d’acord amb l’article 3 d’aquest reglament.

c) Entre 20 i 50 membres triats per i entre els membres del claustre de facultat, respectant la representació dels diversos col·lectius en aquell òrgan col·legiat. El seu nombre i distribució entre els diferents col·lectius es determinarà en la sessió constitutiva del claustre.

2. El mandat de la junta de facultat coincidirà amb el mandat del claustre de la facultat.

3. En la sessió constitutiva del claustre o, si escau, en la data que es determine, mai més tard de deu dies lectius, comptadors des de la sessió constitutiva, es procedirà a l’elecció dels representants dels col·lectius en la junta de facultat. Les eleccions a junta de facultat es duran a terme de conformitat amb el que disposa aquest reglament, l’Estatut de la Universitat d’Alacant i el Reglament Electoral de la UA. Abans d’aquesta votació, es farà el sorteig i la constitució de la mesa electoral. Una vegada constituïda la mesa electoral, s’iniciarà la votació per crida. El vot serà secret i no s’admetrà en aquest procés el vot anticipat. Seran proclamats membres de la junta de facultat  els candidats que hagen obtingut un nombre més gran de vots en el seu cos electoral. Quan dos o més candidats obtinguen el mateix nombre de vots, es donarà preferència per a la proclamació al candidat que porte més temps vinculat al col·lectiu electoral de la Universitat d’Alacant pel qual ha presentat la candidatura. En el cas d’alumnes, serà triat el de major edat.

4. Les vacants que es produïsquen es cobriran pel candidat més votat que no haguera sigut triat de la llista del col·lectiu corresponent, sempre que reunisca els requisits per a ser membre del Claustre. Quan hi haja impossibilitat de cobrir les vacants per aquest sistema, el degà o degana procedirà a la convocatòria de les oportunes eleccions parcials durant el primer trimestre de cada curs acadèmic. En tot cas, el mandat d’aquests representants conclourà amb la del col·lectiu que es tracte.

5. La condició de membre de la junta de facultat  es perd:

a) Per deixar de pertànyer a la Facultat de Ciències de la Salut

b) Per deixar de formar part del col·lectiu pel qual va resultar triat.

c) Per deixar d’ostentar el càrrec per al qual va ser nomenat.

d) Per revocació del nomenament en els casos de designació.

e) Per expiració del mandat.

f) Per dimissió.

Article 18. Competències

Corresponen a la junta de Facultat de Ciències de la Salut les competències següents:

a) Aprovar les directrius d’actuació del centre, en el marc de la programació general de la Universitat.

b) Aprovar la memòria de gestió de l’equip deganal i de la resta d’òrgans de govern del centre.

c) Impulsar peticions de creació o supressió de titulacions.

d) Elaborar les propostes de plans d’estudis o les seues modificacions.

e) Organitzar i coordinar les activitats docents del centre.

f) Aprovar la proposta de pressupost del centre i la liquidació de comptes d’aquest.

g) Establir i designar la comissió que elaborarà les propostes de reglaments i normatives pròpies de la Facultat de Ciències de la Salut per a la seua aprovació o modificació per l’òrgan col·legiat que corresponga.

h) Establir i designar els integrants de les comissions de la facultat i ratificar els acords que adopten aquests òrgans col·legiats.

i) Emetre un informe previ sobre el nombre màxim d’alumnes que poden cursar estudis en les titulacions del centre.

j) Emetre un informe previ sobre l’establiment de criteris per a la realització de proves de selecció de l’alumnat.

k) Proposar el nomenament de doctor o doctora honoris causa, a més dels premis i distincions que siguen competència seua.

l) Emetre l’informe preceptiu sobre les propostes de creació, modificació o supressió de departaments i seccions departamentals adscrites o que es propose adscriure al centre o dels seus àmbits de coneixement que, si escau, es determinen reglamentàriament.

m) Proposar al Consell de Govern l’adscripció de les assignatures als departaments, d’acord amb els plans d’estudis i la normativa interna de la universitat.

n) Elevar al Consell de Direcció, per a la seua consideració pel Consell de Govern, els criteris d’assignació de professorat a les titulacions i ensenyaments que s’impartisquen al centre, amb la finalitat de millorar-ne la qualitat docent.

o) Convocar les eleccions per a la renovació del claustre de facultat, amb una antelació mínima d’un mes a la data d’expiració del mandat de la renovació de la qual es tracte, fixant la data de celebració i el termini de presentació de candidatures.

p) Informar preceptivament sobre els conflictes que se susciten entre departaments i àrees de coneixement relatius a l’adjudicació de docència en els plans d’estudis del centre.

q) Proposar l’aprovació del reglament de règim intern i normatives pròpies, que hauran de comptar amb l’informe favorable del Claustre de la Facultat, en aquells continguts que l’afecten.

r) Aprovar el reglament intern de la delegació d’alumnes.

s) Qualsevol altra que siga atribuïda per l’Estatut de la Universitat d’Alacant, aquest reglament o la resta de normes aplicables.

19. Organització i funcionament

1. La junta de facultat es reunirà:

a) En sessió ordinària, almenys una vegada al trimestre.

b) En sessió extraordinària sempre que siga convocada pel degà o degana, a iniciativa pròpia o quan ho sol·licite almenys una cinquena part dels seus membres.

2. La convocatòria de la junta de facultat  correspondrà al degà o degana, a través del secretari o secretària, i haurà de notificar-se assegurant la recepció pels seus membres amb una antelació mínima de quaranta-vuit hores, excepte els casos d’urgència. La notificació es realitzarà per correu electrònic a l’adreça de correu assignada per la Universitat d’Alacant a tots els membres de la comunitat universitària.

3. La convocatòria haurà de contenir l’orde del dia de la sessió i la informació sobre els temes ha d’estar a disposició dels membres en el deganat en el mateix termini.

4. L’ordre del dia serà fixat pel degà o degana, tenint en compte, si esacu, les peticions dels altres membres formulades amb la suficient antelació. El degà o degana ha d’incloure obligatòriament en l’ordre del dia els temes que li hagen sigut presentats per escrit, amb una antelació de quaranta-vuit hores a la data de la convocatòria, per un mínim del 10 % dels membres de l’òrgan.

5. El degà o degana, quan ho requerisquen els assumptes a tractar, podrà invitar persones no pertanyents a la junta de facultat, amb veu i sense vot.

6. La junta de facultat  es considerarà vàlidament constituïda quan assistisca a la sessió la mitat més un dels seus membres, en primera convocatòria, o un terç dels membres, en segona convocatòria, mitja hora després. Per al còmput del quòrum, les fraccions iguals o superiors a 0,50 es corregeixen per excés i, les inferiors, per defecte.

7. En tot cas, per a la vàlida constitució de l’òrgan es requerirà la presència del degà o degana i del secretari o secretària o, si esacu, dels qui els substituïsquen.

8. Tret d’aquells casos en què l’Estatut de la Universitat o aquest reglament prevegen una altra majoria, els acords seran adoptats per la majoria simple dels assistents a la sessió. El vot del degà o degana serà diriment en el supòsit d’empat.

9. Excepte previsió expressa en contra de l’Estatut de la Universitat, les referències al règim d’acords es computaran tenint en compte el nombre de membres que componen la junta de facultat.

10. No podrà ser objecte de deliberació o acord cap assumpte que no figure en l’ordre del dia de la sessió, llevat que estiguen presents tots els membres de l’òrgan col·legiat i siga declarada la urgència de l’assumpte pel vot favorable de la majoria absoluta.

11. Les votacions es realitzaran a mà alçada. No obstant això, la votació serà secreta quan es tracte d’elecció de persones o quan així ho sol·licite una cinquena part, almenys, dels assistents.

12. De cada sessió s’alçarà l’acta que contindrà, com a mínim, la relació d’assistents, l’orde del dia de la reunió, les circumstàncies del lloc i temps en què s’ha celebrat, els punts principals de les deliberacions i el contingut dels acords adoptats.

13. Les actes seran firmades pel secretari o secretària amb el vistiplau del degà o degana i s’aprovaran en la mateixa sessió, si està previst en l’orde del dia, o en la següent.

14. El secretari o secretària podrà expedir certificació dels acords adoptats, sense perjudici de la ulterior aprovació de l’acta, fent constar expressament aquesta circumstància.

15. Excepte en aquells casos expressament previstos, qualsevol membre del junta de facultat  podrà delegar el seu dret de vot en un altre membre de la mateixa.

16. La delegació haurà de constar per escrit i notificar-se al degà o degana en el moment de la constitució de la sessió.

17. Per a establir el quòrum per a la vàlida constitució del junta de facultat i les majories per a l’adopció d’acords, es considerarà present el membre que haja delegat i s’atorgarà eficàcia al vot que per ell emeta, si escau, el membre delegat.

Secció Tercera

Del degà o degana

Article 20. El degà o degana

El degà o degana de la Facultat de Ciències de la Salut ostentarà la representació del centre i n’exercirà les funcions de direcció i gestió ordinària.

Article 21. Elecció i nomenament

1. L’elecció del degà o degana es realitzarà pel claustre de facultat, entre el professorat doctor de la Facultat de Ciències de la Salut amb vinculació permanent a la Universitat, adscrit al centre. El seu nomenament correspon al rector o rectora.

2. La normativa d’elecció i destitució del degà o degana serà la prevista en l’Estatut de la Universitat d’Alacant, en aquest reglament i en el reglament electoral de la Universitat d’Alacant.

3. El claustre de facultat, amb una antelació mínima d’un mes a la data d’expiració del mandat ordinari, convocarà les eleccions a degà o degana i en fixarà la data de celebració i el termini de presentació de candidatures, que mai serà inferior a cinc dies lectius.

4. El reglament electoral de la Facultat de Ciències de la Salut regularà els aspectes referits al procés electoral a degà o degana no previstos en aquest reglament intern, sempre d’acord amb el que estableix l’Estatut de la Universitat d’Alacant.

5. La proclamació definitiva de candidats es farà pública amb, almenys, quinze dies naturals d’antelació al dia de l’elecció. En el termini de deu dies naturals següents des de la proclamació, els candidats hauran de presentar i fer públic el seu programa.

6. La votació per a l’elecció de degà o degana s’efectuarà en un claustre de facultat, convocat exclusivament amb aquesta finalitat. Els candidats, en el termini màxim d’una hora, exposaran el seu programa davant del claustre i s’obrirà a continuació un torn d’intervencions, en què els membres del claustre podran expressar les seues opinions i fer les preguntes oportunes. Serà moderada la sessió per la presidència del claustre.

7. El sorteig i la constitució de la mesa electoral es durà a terme el mateix dia previst per a la votació i abans de l’inici d’aquesta.

8. Una vegada constituïda la mesa electoral, s’iniciarà la votació per crida, que serà secreta. El dret al vot anticipat s’exercirà de conformitat amb el reglament electoral de la Facultat.

9. Acabada la votació, la mesa electoral procedirà immediatament i en sessió pública a l’escrutini i alçarà l’acta dels resultats que, firmada per tots els membres de la taula, s’ha d’entregar a la junta electoral de la facultat.

10. Quan concórreguen a l’elecció un màxim de dos candidats, es triarà degà o degana, en primera volta a qui obtinga el nombre més gran de vots vàlidament emesos pels que integren el claustre de centre.

Quan concórreguen a l’elecció més de dos candidats, es triarà degà o degana, a qui obtinga, en primera votació, més de la mitat dels vots vàlidament emesos pels membres del claustre de centre. Si cap dels candidats obté la majoria es farà, dos dies lectius després, una segona votació, en què resultarà elegit qui obtinga el nombre més gran de vots. No s’admetrà en aquests processos la delegació de vot.

11. En cas de produir-se el cessament del degà o degana per qualsevol causa que no siga el compliment ordinari del seu mandat, el claustre de facultat convocarà noves eleccions per a la resta de mandat ordinari. Si el claustre acordara per majoria absoluta que la durada del nou mandat del degà o degana fóra de quatre anys, procedirà a la seua dissolució i a la convocatòria de noves eleccions a claustre i, posteriorment, a degà o degana.

12. La junta electoral de la facultat  tindrà a càrrec seu la supervisió i ordenació d’aquest procés electoral.

Article 22. Mandat i destitució

1. El mandat del degà o degana tindrà una durada de quatre anys, d’acord amb l’Estatut de la Universitat d’Alacant i el procediment establit en el mateix. Sent possible la seua reelecció consecutiva una sola vegada.

2. Podrà ser remogut del seu càrrec el degà o degana en cas d’aprovació d’una moció de censura.

3. El claustre de facultat  pot exigir la responsabilitat del degà o degana, mitjançant una moció de censura aprovada per la majoria absoluta dels seus integrants. La moció no podrà proposar-se fins que transcórreguen sis mesos des del nomenament.

4. La moció de censura ha de presentar-se al claustre recolzada per, almenys, un 25 % dels membres. Aquesta moció no podrà ser votada abans dels deu dies ni més tard dels quinze lectius següents a la presentació.

5. El rebuig de la moció de censura impedirà que puga presentar-se’n una altra fins al següent curs acadèmic i, en tot cas, abans de sis mesos des de la seua votació.

Article 23. Competències

Són competències del degà o degana les següents:

a) Representar la Facultat de Ciències de la Salut

b) Convocar i presidir el claustre i la junta de facultat i els altres òrgans col·legiats del centre i executar els seus acords.

c) Coordinar i supervisar la docència i les altres activitats de la facultat.

d) Proposar el nomenament de vicedegans i vicedeganes i del secretari o secretària de la facultat, com també el cessament.

e) Organitzar i dirigir els serveis administratius i el personal d’administració i serveis destinat en la facultat.

f) Aprovar les despeses en execució del pressupost corresponent.

g) Assegurar el compliment de les normes que afecten la facultat i en particular les relatives al bon funcionament de les activitats i els serveis.

h) Proposar l’exercici de la potestat disciplinària sobre els membres pertanyents al seu centre.

i) Qualsevol altra funció atribuïda per la legislació vigent i en l’Estatut de la Universitat d’Alacant.

Secció Quarta

dels vicedegans i vicedeganes.

Article 24. Nomenament i funcions dels vicedegans i vicedeganes.

1. Els vicedegans i vicedeganes col·laboren amb el degà o degana en el govern i direcció de la facultat, exercint les funcions els assigne o delegue.

2. El degà o degana establirà un ordre de prelació entre els vicedegans i vicedeganes per a la seua aplicació en cas de vacant, absència o malaltia. El primer lloc, l’ocuparà en tot cas, el vicedegà o vicedegana que assumisca les funcions en matèria d’ordenació acadèmica. En cap cas el vicedegà o vicedegana que assumisca les funcions de degà o degana podrà simultaniejar-les amb les de secretari o secretària de la facultat. En cas d’absència o malaltia d’algun vicedegà o vicedegana, podrà ser suplit temporalment pel membre de l’equip que designe el degà o degana. Si l’absència o malaltia és superior a sis mesos haurà de designar un altre vicedegà o vicedegana.

3. Els vicedegans i vicedeganes seran nomenats pel rector, a proposta del degà o degana de la facultat, entre el professorat adscrit.

Article 25. Cessament

1. Els vicedegans i vicedeganes cessaran en els seus càrrecs a petició pròpia, a proposta del degà o degana, o quan concloga el seu mandat.

2. Els vicedegans i vicedeganes continuaran en els seus càrrecs interinament fins que no es produïsca el nomenament de nou degà o degana.

Secció Cinquena

Del secretari o secretària

Article 26. Nomenament i funcions del secretari o secretària

1. Correspon al secretari o secretària:

a) Donar fe dels actes i acords del claustre i de la junta de facultat  i la resta d’òrgans col·legiats en què actue.

b) Elaborar i custodiar les actes dels òrgans col·legiats i l’arxiu de la facultat.

c) Actuar com a depositari de les actes d’avaluació.

d) Expedir els certificats acadèmics i assegurar la publicitat dels acords i documents que corresponga.

e) Les funcions que li delegue o encomane el degà o degana.

2. El secretari o secretària serà nomenat pel rector o rectora, a proposta del degà o degana de la facultat, entre el professorat adscrit.

3. En cas d’absència o malaltia del secretari o secretària, podrà ser suplit temporalment pel membre de l’equip que designe el degà o la degana. Si l’absència o malaltia és superior a sis mesos haurà de designar un altre secretari o secretària.

Article 27. Cessament

1. El secretari o secretària cessarà en el seu càrrec a petició pròpia, a proposta del degà o degana, o quan concloga el seu mandat.

2. El secretari o secretària continuarà en el seu càrrec interinament fins que no es produïsca el nomenament d’un nou degà o degana.

TÍTOL II. DELEGACIÓ D’ALUMNES

Article 28. Delegació d’Alumnes

1. En la Facultat de Ciències de la Salut  existirà una delegació d’alumnes com a òrgan de representació col·lectiva. Aquesta delegació estarà composta, com a mínim, per l’alumnat del claustre universitari triat en representació de la facultat i per l’alumnat triat per al claustre de facultat.

2. El reglament de règim intern de la delegació d’alumnes de la Facultat de Ciències de la Salut  determinarà les seues funcions, composició i funcionament. Aquest reglament ha de ser aprovat per la junta de facultat.

Article 29. Mitjans i participació

1. La Facultat de Ciències de la Salut dotarà la delegació d’alumnes de la facultat dels mitjans necessaris per les seues funcions. De la mateixa manera, garantirà que els estudiants puguen compaginar la condició de representants amb els estudis que realitzen, evitant que es produïsca cap perjudici en els seus drets.

2. La Facultat de Ciències de la Salut fomentarà la participació activa dels estudiants de la facultat i potenciarà les associacions estudiantils. En el reglament electoral de la facultat  s’establiran els mitjans per a garantir la participació en igualtat de condicions de totes les candidatures que opten a representar a l’alumnat en el claustre de facultat.

TÍTOLE III: RÈGIM ECONÒMIC I FINANCER

Article 30. Mitjans materials i humans

1. La Facultat de Ciències de la Salut  comptarà amb una partida pressupostària pròpia assignada pel Consell de Govern.

2. Per a l’adequat desenvolupament de les activitats de la Facultat de Ciències de la Salut, es comptarà amb els mitjans materials i humans necessaris que la Universitat proporcione. En cas d’insuficiència de mitjans materials i humans, la Facultat de Ciències de la Salut, a través dels seus òrgans de govern i representació, haurà de realitzar les gestions oportunes fins a aconseguir de la Universitat els mitjans necessaris.

Secció 1a

De la planificació pressupostària, gestió econòmica i fiscalització

Article 31. Pressupost

1. La Facultat de Ciències de la Salut  planificarà la gestió dels seus recursos elaborant la distribució de la partida pressupostària assignada al centre pel Consell de Govern.

2. El projecte de distribució de la partida pressupostària assignada al centre, que comprendrà la totalitat dels ingressos i despeses, serà elaborat per l’equip deganal, sotmès a la seua aprovació per la junta de facultat  i posteriorment publicat.

3. Correspon a la junta de facultat  aprovar les modificacions en la distribució del pressupost.

4. El degà o degana informarà la junta de facultat, quan així se li sol·licite, de l’estat d’execució del pressupost assignat a la facultat.

Article 32. De la gestió econòmica

1. L’actuació de la Facultat de Ciències de la Salut com a centre de despesa en matèria econòmica s’adaptarà a les normes elaborades per la Gerència de la Universitat i l’Estatut de la Universitat d’Alacant.

2. La petició de despesa de la Facultat de Ciències de la Salut  és competència del degà o degana, corresponen les funcions econòmiques i administratives a l’administrador o administradora de la facultat.

Article 33. De la fiscalització

En acabar l’exercici econòmic, el degà o degana sotmetrà a informe de la junta de facultat els comptes anuals del centre per a la seua aprovació.

TÍTOL IV: REFORMA DEL REGLAMENT INTERN DE LA FACULTAT DE CIÈNCIES DE LA SALUT

Article 34. Iniciativa per a la reforma

La iniciativa per a la reforma d’aquest reglament correspon:

a) Al degà o degana.

b) A una quarta part, almenys, dels membres de la junta de facultat.

c) A una quarta part, almenys, dels membres del claustre de facultat.

Article 35. Tramitació

1. La proposta de reforma requerirà la presentació d’un text articulat degudament fonamentat.

2. La proposta de reforma es remetrà el president del claustre de facultat per a la seua tramitació. La proposta es remetrà als claustrals, acordant un termini no inferior a deu dies lectius ni superior a trenta dies lectius, perquè proposen les esmenes que consideren pertinents. Les esmenes rebudes dins del termini establit es remetran als membres de la junta de facultat, amb la corresponent convocatòria de la junta de facultat.

3. Des de la data de la presentació de la proposta de reforma fins a la de convocatòria de la junta de facultat, no podrà transcórrer un termini superior a seixanta dies lectius.

4. En el cas de modificacions del Reglament que afecten les competències del Claustre de Facultat, aquest haurà d’emetre abans un informe favorable a la Junta de Facultat en què han de ser aprovades. Aquest informe es considerarà favorable quan compte amb el suport de la majoria del Claustre en primera votació o el dels dos terços dels membres presents en segona, sempre que el nombre d’aquests siga igual o superior a la mitat dels membres del Claustre.

Article 36. Aprovació

1. L’aprovació per la junta de facultat de la proposta de reforma del reglament requereix el vot favorable de la majoria absoluta en primera votació o el dels dos terços de membres de la junta presents en segona, sempre que el nombre d’aquests siga igual o superior a la mitat de membres de la junta de facultat.

2. Si es rebutja una proposta de modificació, no podrà reiterar-se fins que passe un any des de la seua presentació.

Article 37. Entrada en vigor

Les modificacions del reglament aprovades per la junta de facultat seran sotmeses a l’aprovació del Consell de Govern i entraran en vigor l’endemà de la seua aprovació per aquest òrgan col·legiat.

DISPOSICIONS TRANSITÒRIES

Primera. Continuïtat en funcions de determinats òrgans

L’actual equip directiu i la Junta de l’anterior Escola d’Infermeria continuaran en funcions fins a l’elecció del claustre, junta i degà o degana de la Facultat de Ciències de la Salut, de conformitat amb el que disposa el present reglament.

Les actuals comissions del centre continuaran desenvolupant les seues funcions fins a l’elecció dels òrgans de govern de la facultat.

Segona. Del claustre i junta de facultat

El mandat dels membres dels actuals claustre de facultat i junta de facultat coincidirà amb la durada del mandat de l’actual degà o degana, de conformitat amb el que estableix la disposició transitòria tercera de l’Estatut de la Universitat d’Alacant.

Tercera. De les Comissions

Les actuals comissions de la facultat continuaran desenvolupant les seues funcions fins a l’elecció de nou degà o degana. En tot cas, aquestes comissions s’ajustaran a les regles de funcionament establides per als òrgans col·legiats per l’Estatut de la Universitat d’Alacant.

DISPOSICIÓ DEROGATÒRIA

Queden derogats els reglaments i disposicions aprovats pels òrgans de l’Escola Universitària d’Infermeria que s’oposen al que disposa l’Estatut de la Universitat d’Alacant i aquest reglament.

DISPOSICIÓ FINAL

Aquest reglament entrarà en vigor l’endemà de la seua publicació al BOUA, després de la seua aprovació en Consell de Govern.

---

[1]              La versió aprovada pel Claustre Universitari de 5 març de 2004 incorporava en aquest punt la següent expressió: “acadèmicament català”.





[Carretera Sant Vicent del Raspeig s/n  
03444 Sant Vicent del Raspeig - Alacant  
 Tel. 37 401 6507 - Fax 83 566 1065](https://www.google.es/maps/@71.319280,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12361&trk=tyah&trkInfo=tarId%3N3387888179683%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)